Í meira en áratug hefur hinn leyndardómsfulli Assad verið lykilmaður í Deild Q og fátt getað komið honum úr jafnvægi . En fréttamynd af látinni flóttakonu á strönd Miðjarðarhafsins vekur upp slíka fortíðardjöfla að Assad rambar skyndilega á barmi taugaáfalls og þá reynist samstarfskonan Rose honum haukur í horni . Í kjölfarið hefst þrettán daga taugatrekkjandi niðurtalning að hryllilegum hamförum í hjarta Evrópu þar sem Ghaalib , miskunnarlausi böðullinn frá Írak , heldur um stjórntaumana . Á sama tíma þarf Deild Q að kljást við truflaðan , ungan mann sem undirbýr fjöldamorð . Með ótal mannslíf í húfi og sálarheill Assads að veði kasta Carl Mørck og félagar sér beint út í hringiðu skelfilegra atburða . Jussi Adler-Olsen er langvinsælasti glæpasagnahöfundur Dana og á fjölda aðdáenda um allan heim , ekki síst á Íslandi . Fórnarlamb 2117 er áttunda bókin um Carl Mørck og Deild Q.